钦定古今图书集成/明伦汇编/氏族典/第256卷 > 王蕃
## 钦定古今图书集成/明伦汇编/氏族典/第256卷 > 王蕃

按《吴志王蕃传》：“蕃字永元，庐江人也。博览多闻，兼通
术艺。始为尚书郎，去官。孙休即位，为散骑中常侍，加
驸马都尉，时论清之。遣使至蜀，蜀人称焉。还为夏口
监军。孙皓初，复入为常侍，蕃不能承颜顺旨，时或迕
意。甘露二年，皓大会群臣，蕃沉醉顿伏，皓大怒，呵左
右于殿下斩之，徙家属广州。”